EUROPA-KOMMISSIONEN Bruxelles, den 7.8.2015 COM(2015) 397 final Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen

(ansøgning fra Italien – EGF/2015/004 IT/Alitalia)



BEGRUNDELSE BAGGRUND FOR FORSLAGET 1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen"). 2.Den 24. marts 2015 indgav de italienske myndigheder ansøgning EGF/2015/004 IT/Alitalia om økonomisk EGF-støtte som følge af afskedigelser hos Gruppo Alitalia i Italien. 3.Efter en gennemgang af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning EGF/2015/004 IT/Alitalia Medlemsstat Italien Berørt(e) region(er) (på NUTS 2-niveau) Lazio (ITI4) Dato for indgivelse af ansøgningen 24. marts 2015 Dato for kvittering for modtagelse af ansøgningen 7. april 2015 Dato for anmodning om yderligere oplysninger 7. april 2015 Frist for indsendelse af yderligere oplysninger 19. maj 2015 Frist for afslutningen af vurderingen 11. august 2015 Interventionskriterium EGF-forordningens artikel 4, litra a)

Hovedvirksomhed Gruppo Alitalia

Antal berørte virksomheder 1 Økonomisk(e) aktivitetssektor(er) (NACE rev. 2 hovedgruppe) Hovedgruppe 51 (lufttransport)

Antal dattervirksomheder, leverandører og producenter i efterfølgende produktionsled 0 Referenceperiode (fire måneder) 31. august 2014 – 30. december 2014 Antal afskedigelser i referenceperioden (a) 1 247 Antal afskedigelser før og efter referenceperioden (b) 2 Samlet antal afskedigelser (a + b) 1 249 Samlet antal støtteberettigede personer 1 249 Det samlede antal modtagere, der er tiltænkt støtte 184 Antal unge, der er tiltænkt støtte, og som ikke er i beskæftigelse eller under uddannelse 0 Budget til de individualiserede tilbud (EUR) 2 264 080 EGF-implementeringsbudget (EUR) 94 000 Samlet budget (EUR) 2 358 080 EGF-støtte (60 %) i EUR 1 414 848 VURDERING AF ANSØGNINGEN Procedure 4.De italienske myndigheder indgav ansøgning EGF/2015/004 IT/Alitalia den 24. marts 2015, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede den 7. april 2015 modtagelsen af ansøgningen, dvs. inden for to uger fra datoen for indgivelsen af ansøgningen, og anmodede de italienske myndigheder samme dato om supplerende oplysninger. Der blev indsendt supplerende oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at yde støtte, udløber den 11. august 2015. Ansøgningens støtteberettigelse Berørte virksomheder og støttemodtagere 5.Ansøgningen vedrører 1 249 arbejdstagere, der blev afskediget i Gruppo Alitalia. Gruppo Alitalia er aktiv i den økonomiske sektor, som er klassificeret under NACE rev. 2, hovedgruppe 51 (lufttransport). De afskedigelser, som Gruppo Alitalia har foretaget, er hovedsagelig lokaliseret i NUTS 2-regionen Lazio (ITI4). Interventionskriterier 6.De italienske myndigheder indgav ansøgningen med henvisning til interventionskriterierne i EGF-forordningens artikel 4, stk. 1, litra a), som forudsætter mindst 500 afskedigelser af arbejdstagere i løbet af en fire måneders referenceperiode i en virksomhed i en medlemsstat, inklusive arbejdstagere, der er blevet afskediget af leverandører eller producenter i efterfølgende produktionsled, og/eller selvstændige, hvis aktivitet er ophørt. 7.Referenceperioden på fire måneder for ansøgningen løber fra den 31. august 2014 til den 30. december 2014. Ansøgningen vedrører 1 247 arbejdstagere, der blev afskediget i Gruppo Alitalia. Beregning af afskedigelser og aktivitetsophør 8.De 1 247 afskedigelser i referenceperioden er blevet beregnet fra datoen for den faktiske afslutning på ansættelseskontrakten eller dennes udløb. Støtteberettigede modtagere

9.Ud over de allerede omhandlede 1 247 arbejdstagere omfatter de støtteberettigede modtagere 2 arbejdstagere, der blev afskediget efter referenceperioden på fire måneder. Der kan etableres en klar årsagssammenhæng til den begivenhed, som udløste afskedigelserne i referenceperioden. 10.Det samlede antal støtteberettigede modtagere er således på 1 249. Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen 11.Til støtte for, at der er en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, gør Italien gældende, at selv om det internationale lufttransportmarked globalt set stadig er domineret af europæiske luftfartsselskaber, har denne sektor været ramt af alvorlige økonomiske forstyrrelser, herunder især et fald i EU’s markedsandel. I perioden 2008-2012 steg den globale trafik med 4,6 % pr. år og er en del af en langsigtet vækst, der har fundet sted siden 1970. Imidlertid vokser lufttrafikken mellem Europa og resten af verden langsommere (2,4 %), hvilket har medført et fald i EU-27's markedsandel af lufttransporten målt i betalte passagerkilometer (RPK). Tilgængelige data for 2013 og 2014 tyder på, at den udvikling, der er påvist for perioden 2008-2012, fortsætter. Lufttrafikken i Europa voksede med 3,8 % i 2013 og med 5,7 % i 2014 sammenlignet med det foregående år, hvilket var under gennemsnittet på verdensplan (henholdsvis 5,2 % og 6,3 %), og udgør 38 % af den globale trafik (målt i RPK), dvs. et procentpoint mindre end i 2012. Mellemøsten er fortsat den hurtigst voksende region i verden, og den ekspanderede med 10,9 % i 2013 og med 13,4 % i 2014 og tegnede sig for 14 % af den globale internationale trafik. 12.Mellemøsten står stærkt som transitcenter for lufttrafikken med de tre store lufthavne i Doha (Qatar), Abu Dhabi (De Forenede Arabiske Emirater) og Dubai (De Forenede Arabiske Emirater), som alle tegner sig for store trafikmængder i transit (ca. 50 %). Hvis man betragter dem som en gruppe, betjener disse tre lufthavne nu ca. 15 % af al lufttrafik fra Asien til Europa og fra Europa til den sydvestlige del af Stillehavet. Den samlede trafikmængde mellem Europa og Asien vokser med ca. 7 % hvert år, men trafikken mellem Europa og Asien via Mellemøsten vokser med cirka 20 % om året. 13.Den seneste udvikling hos Turkish Airlines var sammenlignelig med udviklingen hos Golfstaternes luftfartsselskaber. Virksomheden har øget virkningen af sit knudepunkt Istanbul–Atatürk med det formål at få en betydelig del af trafikstrømmen mellem Asien og Europa og har med henblik herpå fordoblet den samlede størrelse af sin flåde, som øgedes fra 100 fly i 2006 til 200 i 2012. Væksten i Turkish Airlines var endnu mere markant, når den måles i siddepladskilometer på langdistanceområdet, der steg fra 5 000 mio. i 2004 til mere end 30 000 mio. i 2013. 14.Den internationale rejsetrafik til/fra Italien og De Forenede Arabiske Emirater, hvor luftfartsselskaberne Emirates and Etihad har hjemsted, steg i gennemsnit med 21 % hvert år i perioden 2004 til 2014. Antallet af passagerer seksdobledes fra 297 268 i 2004 til 1,7 mio. i 2014. For så vidt angår Tyrkiet og Turkish Airlines, var den gennemsnitlige årlige stigning på 18 %, og det transporterede passagerantal fra/til Italien femdobledes fra 426 818 til 2 millioner passagerer i samme periode. Denne kraftige stigning i antallet af transporterede passagerer skete primært på bekostning af Alitalia. 15.Virkningerne af disse ændringer i handelsmønstrene er blevet forværret af andre faktorer, som f.eks. et fald i efterspørgslen som følge af den økonomiske krise og stigningen i oliepriserne (brændstof udgør undertiden næsten en tredjedel af omkostningerne pr. siddepladskilometer), hvilket medførte en nedgang i beskæftigelsen i luftfartssektoren på 6,6 % i EU i perioden 2008-2013. 16.Til dato har luftfartssektoren været genstand for to EGF-ansøgninger, som begge var baseret på handelsrelateret globalisering. Begivenheder, der gav anledning til afskedigelserne og til aktivitetsophør 17.Som allerede nævnt ovenfor, skete den enorme stigning i antallet af passagerer, der befordres fra/til Italien af Golfstaternes luftfartsselskaber og Turkish Airlines på bekostning af Alitalia. De begivenheder, der har givet anledning til disse afskedigelser i Gruppo Alitalia, hvortil Italien har anmodet om EGF-støtte, er det faldende antal transporterede passagerer i 2014, der er gået tilbage til tallene for 2010, hvilket svarer til en nedgang på 3,6 % i forhold til 2013 og på 6,4 % i forhold til 2012, sammen med de tab, der er opstået efter den fuldstændige privatisering af Alitalia i 2009, som i første kvartal af 2014 var på 1 137 mio. EUR. 18.I lyset af denne situation (nedgang i antallet af transporterede passagerer og akkumulerede tab) besluttede Gruppo Alitalia den 12. juli 2014 efter aftale med de relevante fagforeninger at forelægge arbejdsministeriet en anmodning om CIG på grund af en virksomhedskrise, for så vidt angår 1 635 arbejdstagere. Senere blev proceduren "mobilità" iværksat for 1 249 arbejdstagere. Afskedigelsernes forventede virkning på økonomien på lokalt, regionalt og nationalt plan og på beskæftigelsen 19.Lazios produktionsstruktur er kendetegnet ved den store betydning af tjenesteydelser og en lav industrialiseringsgrad. Tjenesteydelserne repræsenterer 85,4 % af merværdien på regionalt plan, mens det nationale gennemsnit er på 74,1 %. Som følge af den konstante og høje tilstrømning af turister og besøgende i regionen, især til Rom, er de turistrelaterede sektorer blandt de mest udviklede i Lazio. 20.Beskæftigelsen i Lazio er blevet ramt af konsekvenserne af den økonomiske og finansielle krise i mindre omfang end beskæftigelsen på nationalt plan. I henhold til Eurostat faldt beskæftigelsen i Lazio i perioden 2008-2013 med 1,7 % (dette fald repræsenterer mere end 38 000 tabte arbejdspladser), mens beskæftigelsen i Italien faldt med 4,2 %, og næsten en million arbejdspladser gik tabt. 21.I 2014 var det samlede antal CIG-timer, der var godkendt i Lazio, steget med 12,3 % i forhold til 2013. Da antallet af godkendte CIG-timer allerede siden 2011 har været på et meget højt niveau, har enhver stigning en indvirkning på arbejdsmarkedet, der er større, end tallene lader formode. 22.I perioden 2008-2013 faldt beskæftigelsen desuden i den italienske luftfartssektor med næsten 20 %. Afskedigelserne hos Gruppo Alitalia vil yderligere forværre en allerede vanskelig situation på arbejdsmarkedet. Støttemodtagere og de foreslåede foranstaltninger Støttemodtagere 23.Det anslåede antal afskedigede arbejdstagere, der forventes at deltage i foranstaltningerne, er på 184. Fordelingen af disse arbejdstagere på køn, nationalitet og aldersgruppe er som følger:

Kategori Antal

støttemodtagere Køn: Mænd: 129 (70,1 %) Kvinder: 55 (29,9 %) Statsborgerskab: EU-borgere: 183 (99,5 %) Ikke-EU-borgere 1 (0,5 %) Aldersgruppe: 15-24-årige: 0 (0 %) 25-29-årige: 0 (0 %) 30-54-årige: 178 (96,79 %) 55-64-årige: 6 (3,3 %) Over 64 år: 0 (0 %) De foreslåede foranstaltningers støtteberettigelse 24.De individualiserede tilbud, der skal ydes til de afskedigede arbejdstagere, omfatter følgende foranstaltninger. –Registrering og kompetencevurdering: Den første foranstaltning stilles til rådighed for deltagerne af arbejdsformidlingerne og omfatter udarbejdelse af en profil for arbejdstagerne og en kompetencevurdering sammen med oplysninger om eksisterende tjenester og de akkrediterede agenturer, der leverer ydelserne. Den arbejdstager, der er interesseret i at gøre brug af tjenesteydelserne, vælger et agentur og indgår en aftale med arbejdsformidlingen og agenturet, den såkaldte genansættelsesaftale (contratto di ricollocazione). Arbejdstageren indvilger i at deltage aktivt, og agenturet påtager sig forpligtelsen til aktivt at ledsage arbejdstageren på dennes vej til genansættelse. –Aktiv støtte til jobsøgning. Akkrediterede agenturer yder afskedigede arbejdstagere aktiv støtte til jobsøgning. Arbejdstagerne vil blive ledsaget af en mentor, der skal bistå og vejlede dem. Mentoren vil også hjælpe arbejdstagerne med at finde løsninger, der skal sikre arbejdstagernes genansættelse. Agenturerne vil blive betalt på grundlag af opnåede resultater. 4 000 EUR hvis en afskediget arbejdstager har fået fast arbejde, 2 500 EUR hvis en afskediget arbejdstager har fået arbejde med en kontrakt på 12 måneder eller derover, 1 000 EUR hvis en afskediget arbejdstager har fået arbejde med en kontrakt på mindst seks måneder. I tilfælde, hvor det ikke har været muligt at finde en løsning for den afskedigede arbejdstager, vil agenturet modtage et beløb pr. deltager svarende til 20 % af det gennemsnitlige bidrag pr. genansatte arbejdstager for mentoring- og støttetjenester. –Uddannelse. Deltagerne vil blive tilbudt erhvervsuddannelse med henblik på omskoling og opkvalificering af arbejdstagerne efter anmodning fra potentielle arbejdsgivere. Den forberedende uddannelse på sekundærtrin kan kombineres med uddannelse på arbejdsstedet hos den potentielle arbejdsgiver. De anslåede gennemsnitlige omkostninger til uddannelse er på 4 800 EUR. –Godtgørelse af mobilitetsomkostninger. De faktiske omkostninger, som arbejdstagerne får for at deltage i uddannelse på arbejdsstedet i virksomheder beliggende 80 km eller mere fra deltagernes bopæl, vil blive refunderet med op til 5 000 EUR mod forelæggelse af fakturaer, kvitteringer eller ethvert andet tilsvarende regnskabsdokument. Mobilitetsomkostninger omfatter rejseudgifter, udgifter til kost og logi og bosættelsespenge (flytteudgifter, elektricitet, vand, gas osv.). –Ansættelsestilskud til personer over 50 år. Dette beløb kommer de afskedigede arbejdstagere til gode og letter deres tilbagevenden til arbejdsmarkedet på tidsubegrænsede eller tidsbegrænsede kontrakter i en anden virksomhed end Gruppo Alitalia. For en tilbagevenden til arbejdsmarkedet på en tidsubegrænset kontrakt får den ansættende virksomhed 7 000 EUR pr. arbejdstager, for en tilbagevenden på en tidsbegrænset kontrakt på mindst 12 måneder får den ansættende virksomhed 3 000 EUR pr. arbejdstager og 1 000 EUR for en tilbagevenden på en tidsbegrænset kontrakt på mindst 6 måneder. Hvis arbejdsgiveren under forløbet af en tidsbegrænset kontrakt ændrer denne til en tidsubegrænset kontrakt, vil det modtagne ansættelsestilskud blive suppleret op til 7 000 EUR. I tilfælde af en fornyelse af tidsbegrænsede kontrakter vil arbejdsgiveren imidlertid ikke være berettiget til yderligere tilskud. 25.De foreslåede foranstaltninger, som her er beskrevet, udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger. 26.De italienske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger. Budgetoverslag 27.De anslåede samlede omkostninger er på 2 358 080 EUR og omfatter udgifterne til de individualiserede tilbud på 2 264 080 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 94 000 EUR. 28.Der anmodes om økonomisk EGF-støtte på i alt 1 414 848 EUR (60 % af de samlede omkostninger). Foranstaltninger Forventet antal deltagere Anslåede omkostninger pr. deltager

(i EUR) Samlede anslåede omkostninger (i EUR) Individualiserede tilbud (foranstaltninger i henhold til EGF-forordningens artikel 7, stk. 1, litra a) og c) Registrering og kompetencevurdering

(Bilancio di competenze) 184 70 12 880 Aktiv støtte til jobsøgning

(Soggetto accreditato) 184 4 000 736 000 Uddannelse

(Formazione on demand) 184 4 800 883 200 Subtotal (a): Procentdel af pakken af individualiserede tilbud – 1 632 080 (72,09 %) Tilskud og incitamenter (foranstaltninger i henhold til EGF-forordningens artikel 7, stk. 1, litra b)): Godtgørelse af mobilitetsomkostninger

(Bonus di mobilità per la formazione) 90 5 000 450 000 Ansættelsestilskud til personer over 50 år.

(Bonus assunzione over 50) 26 7 000 182 000 Subtotal (b): Procentdel af pakken af individualiserede tilbud – 632 000 (27,91 %)



Foranstaltninger i henhold til EGF-forordningens artikel 7, stk. 4 1. Forberedende arbejde – 8 500 2. Forvaltning – 35 000 3. Oplysning og offentlig omtale – 8 500 4. Kontrol og rapportering – 42 000 Subtotal (c): Procentdel af de samlede omkostninger: – 94 000 (3,99 %) Samlede omkostninger (a + b + c): – 2 358 080 EGF-støtte (60 % af de samlede omkostninger) – 1 414 848 29.Omkostningerne til de foranstaltninger, der er anført i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. Periode for udgifternes støtteberettigelse 30.De italienske myndigheder begyndte den 1. april 2015 at yde individualiserede tilbud til de modtagere, der var tiltænkt støtte. Udgifterne til de foranstaltninger, der er omhandlet i punkt 24, skal derfor være støtteberettigede til økonomisk EGF-støtte fra den 1. april 2015 til den 1. april 2017. 31.De italienske myndigheder påtog sig den administrative udgift, der skal gennemføre EGF, den 30. januar 2015. Udgifterne til forberedende arbejde, forvaltning, oplysning, offentlig omtale og kontrolaktiviteter skal derfor være støtteberettigede til økonomisk EGF-støtte fra den 30. januar 2015 til den 1. oktober 2017. Komplementaritet med de foranstaltninger, der finansieres af nationale midler eller EU-midler 32.Kilden til den nationale forfinansiering eller medfinansiering er fonden for aktive politikker, der er omhandlet i artikel 1, stk. 215, i lov nr. 147/2013.

33.De italienske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter. Fremgangsmåder ved høringen af støttemodtagerne eller disses repræsentanter eller arbejdsmarkedets parter samt lokale og regionale myndigheder 34.Italien har hørt og/eller underrettet arbejdsmarkedets parter, de akkrediterede agenturer, der yder hjælp til jobsøgning, og arbejdstagerne om den samordnede pakke af individualiserede tilbud. Mødet med fagforeningerne blev afholdt den 4. marts 2015 og med arbejdsgiverorganisationerne den 6. marts 2015. De akkrediterede agenturer blev underrettet den 23. februar 2015, mens pakken af individualiserede tilbud til tidligere Alitalia-arbejdstagere blev fremlagt for støttemodtageren den 31. marts 2015. For yderligere at tilskynde til og lette udvekslingen af oplysninger og præciseringer vedrørende sagen, fik modtagerne og arbejdsmarkedets parter tilsendt en særlig e-mailadresse (alitalia2014@regione.lazio.it). Forvaltnings- og kontrolsystemer 35.Ansøgningen indeholder en beskrivelse af forvaltnings- og kontrolsystemerne og fastlægger de involverede organers ansvarsområder. Italien har underrettet Kommissionen om, at den økonomiske støtte vil blive forvaltet af Ministero del lavoro e delle politiche sociali - Direzione generale per le politiche attive, i servizi per il lavoro e la formazione (MLPS – DG PAPL) på følgende vis: MLPS — DG PASLF — Divisione III vil fungere som forvaltningsmyndighed, MLPS — DG PASLF — Divisione IV som attesteringsmyndighed og MLPS — Secretariato Generale — Divisione II som revisionsmyndighed. Regionen Lazio vil fungere som bemyndiget organ for forvaltningsmyndigheden. Tilsagn afgivet af den pågældende medlemsstat 36.De italienske myndigheder har givet alle nødvendige garantier med hensyn til følgende: –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. –Den afskedigende virksomhed Gruppo Alitalia, som har fortsat sine aktiviteter efter afskedigelserne, har opfyldt sine lovmæssige forpligtelser i forbindelse med afskedigelserne og sørget for sine arbejdstagere i overensstemmelse hermed. –De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbelt finansiering vil blive forhindret. –De foreslåede foranstaltninger supplerer de foranstaltninger, der finansieres af strukturfondene. –Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 37.EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014 - 2020. 38.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af støtteberettigede modtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 1 414 848 EUR, hvilket svarer til 60 % af de samlede omkostninger ved de foreslåede foranstaltninger for at kunne yde økonomisk støtte til ansøgningen. 39.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning. Tilhørende retsakter 40.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 1 414 848 EUR.

41.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen

(ansøgning fra Italien – EGF/2015/004 IT/Alitalia) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006, særlig artikel 15, stk. 4, under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning, særlig punkt 13, under henvisning til forslag fra Europa-Kommissionen, og ud fra følgende betragtninger: (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis virksomhed er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af en ny global finansiel og økonomisk krise, og hjælpe disse med at vende tilbage til arbejdsmarkedet. (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013. (3)De italienske myndigheder indgav den 24. marts 2015 en ansøgning EGF/2015/004 IT/Alitalia om økonomisk EGF-støtte som følge af afskedigelser hos Gruppo Alitalia i Italien. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et støttebeløb fra EGF, jf. artikel 13 i forordning (EU) nr. 1309/2013. (4)Som følge af Italiens ansøgning bør EGF derfor mobiliseres til at yde en økonomisk støtte på 1 414 848 EUR. (5)Med henblik på at minimere den tid, det tager at mobilisere EGF-midlerne, bør denne afgørelse derfor anvendes fra vedtagelsesdatoen — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2015 stilles der et beløb til rådighed fra Den Europæiske Fond for Tilpasning til Globaliseringen på 1 414 848 EUR i forpligtelses- og betalingsbevillinger. Artikel 2 Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra [the date of its adoption].